Комисија за распоређивање буџетских средстава за дотације удружењима грађана Општинске управе Нова Варош, на основу члана 38. Закона о удружењима ("Службени гласник РС" број 51/2009 и 99/2011-др.закони), Одлуке о буџету општине Нова Варош за 2018. годину („Сл. лист општине Нова Варош“ бр. 10/2017), Правилника о начину и критеријумима за избор програма и пројеката која реализују удружења грађана и финансирају се из буџета општине Нова Варош броj 06-32/14/2018-02 од 09.05.2018. године и Одлуке Председника општине Нова Варош бр. 401-7/2018-01 од 14.05.2018. године, расписује

**ЈАВНИ КОНКУРС**

**ЗА ДОДЕЛУ БУЏЕТСКИХ СРЕДСТАВА ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА УДРУЖЕЊА ГРАЂАНА КОЈА ДЕЛУЈУ У ОБЛАСТИ СОЦИО-ХУМАНИТАРНОГ РАДА, ПОЉОПРИВРЕДЕ, ПРОТИВПОЖАРНЕ ЗАШТИТЕ, КУЛТУРЕ И ЗАШТИТЕ ЖИВОТНЕ СРЕДИНЕ НА ТЕРИТОРИЈИ ОПШТИНЕ НОВА ВАРОШ ЗА 2018. ГОДИНУ**

**I**

Расписује се конкурс за доделу буџетских средстава за финансирање и суфинансирање програма и пројеката удружења која делују на територији општине Нова Варош за 2018. годину.

На основу овог конкурса расподелиће се 8.700.000 ,00 динара, планираних за ове намене у буџету за 2018. годину.

Средстава ће бити расподељена за удружења грађана, која делују у области:

* **Социо-хуманитарног рада** (укључујући удружења пензионера), у укупном износу од 1.200.000,00 динара
* **Пољопривреде** (укључујући удружења ловаца, риболоваца, кинолога), у укупном износу од 5.000.000,00 динара
* **Противпожарнезаштите**, у укупном износу од 100.000,00 динара
* **Културе**, у укупном износу од 1.900.000,00 динара
* **Заштите животне средине**, у укупном износу од 500.000,00 динара

Износ одобрених средстава може бити мањи од износа тражених средстава.Општина Нова Варош нема обавезу да потроши сва расположива средства за ову намену, а финансираће само квалитетне пројекте који испуњавају дефинисане критеријуме.

Попуњавање образаца конкурсне документације врши се искључиво у електронској форми, на српском језику.

Удружење може предати само један предлог програма или пројекта, само за једну област из јавног позива, одн. не може истовремено конкурисати за више различитих области нити са више програма или пројеката у оквиру једне области. Уколико се неко удружење појави са више различитих програма или пројеката у оквиру једне или различитих области (члан 2. , пријаве неће бити разматране.

**II**

**Право учешћа на овом конкурсу за доделу буџетских средстава имају удружења која испуњавају следеће услове**:

* + да је удружење регистровано у складу са Законом о удружењима ( „ Службени гласник РС”, бр. 51/09);
  + да је седиште удружења на територији општине Нова Варош или да програме и пројекте од јавног интереса реализује на територији општине Нова Варош;
  + које је директно одговорно за припрему и извођење пројекта;
  + да је удружење поднело извештај о реализацији програма/пројекта и оправдало средства додељена у прошлогодишњем конкурсу;
  + да деловање удружења није политичке природе;
  + да у последње 2 године правоснажном одлуком није кажњено за прекршај или привредни преступ везан за делатност удружења;
  + које није у поступку ликвидације, стечајном поступку или под привременом забраном обављања делатности;
  + које нема блокаду рачуна, пореске дугове или дугове према организацијама социјалног осигурања.

Право на подношење пријаве за финансирање или суфинансирање програма и пројеката имају и регионална удружења, под условом да реализују активности од јавног интереса за потребе грађана општине Нова Варош.

**III**

Приоритет за доделу средстава ће имати удружења која:

• располажу капацитетима за реализацију програма или пројеката;

• своје програме рада усмеравају ка већем броју корисника;

• имају висок степен успешности у реализовању програма и пројеката;

• своје програмске и пројектне активности базирају на усвојеним стратешким документима на локалном и националном нивоу.

**IV**

**Обавезна конкурсна документација** подносиоца пријаве на јавни конкурс је следећа:

1. **попуњен пријавни образац** на конкурс;

2. **попуњен образац предлога** програма/пројекта:

3. **попуњен образац буџета** програма/пројекта;

4**. попуњен образац наративног буџета** програма/пројекта;

5. **доказ о ликвидности** удружења односно извештај о завршном рачуну за претходну годину за удружења основана пре почетка текуће године;

6. **изјаву овлашћеног лица** удружења ( оригинал), дату под материјалном и кривичном одговорношћу, да деловање удружења није политичке природе; да у последње 2 године правоснажном одлуком није кажњено за прекршај или привредни преступ везан за делатност удружења; да није у поступку ликвидације, стечајном поступку или под привременом забраном обављања делатности; да нема блокаду рачуна, пореске дугове или дугове према организацијама социјалног осигурања.

7. **изјава партнера** на пројекту.

1. **изјаву** да средства за реализацију одобреног програма нису на други начин већ обезбеђена
2. **интерни акт** о антикорупцијској политици

Неопходни обрасци могу се преузети са интернет странице www.novavaros.rs или у Одељењу за привреду и локални економски развој ОУ Нова Варош, канцеларија бр.307 сваког радног дана од 08-15 часова.

Јавни конкурс је отворен од **15.05. до 29.05.2018.** године.

**V**

Подносиоци предлога морају све захтеване обрасце да адекватно попуне, електронски, на српском језику. Недовољно информација односно неиспуњавање обавезних поља у приложеним обрасцима дисквалификоваће предлог из процеса обраде и предлог ће бити одбијен.

Конкурсна документација мора бити поднета у штампаном примерку сваког документа за пријаву. Комплетна документација се доставља у затвореној коверти на чијој полеђини се наводе основни подаци о подносиоцу пријаве.

Пријаве се предају на писарници Општинске управе Нова Варош, или препорученом пошиљком са обавезним навођењем адресе: "Општинска управа Нова Варош - Комисији за расподелу буџетских средстава за дотације удружењимаОпштинске управе Нова Варош, ул. Карађорђева 32, 31320 Нова Варош"

Непотпуне и неблаговремене пријаве неће се разматрати.

**VI**

Утврђивањем испуњености формалних услова конкурса, конкурснакомисија разматра пријаве у складу са условима конкурса и оцењује програме, односно пројекте, на основу следећих критеријума:

1. квалитет пројекта и усклађеност са јавним позивом;

2. допринос у развоју локалне заједнице;

3. подстицање економског развоја на територији општине Нова Варош;

4. допринос очувању животне средине и одрживог развоја.

Подносилац пројекта се обавезује да од укупног буџета пројекта, средства распореди на следећи начин:

- до 20% за људске ресурсе одн. лица ангажована на пројекту (изузев у случају када је програмом и пројектом предвиђена надокнада за обављање неке активности од изузетног значаја за ширу заједницу)

- до 10% за путне трошкове (укључујући трошкове превоза и дневнице)

- преко 60% за директне пројектне активности и набавку одговарајуће опреме/добара

На интернет страници www.novavaros.rs налази се Листа критеријума за рангирање предлога пројеката/програма.

**VII**

Комисија утврђује листу вредовања и рангирања пријављених програма у року који не може бити дужи од 60 дана од дана истека рока за подношење пријаве и објављује је на званичној интернет страници  [www.novavaros.rs](http://www.novavaros.rs/)и огласним таблама ОУ Нова Варош.

Листа из става 1. овог члана објављује се на званичној интернет страници Општинске управе Нова Варош и на порталу е‒Управа.

Учесници конкурса имају право увида у поднете пријаве и приложену документацију у року од три радна дана од дана објављивања листе из става 1. овог члана.

На листу из става 1. овог члана учесници конкурса имају право приговора у року од осам дана од дана њеног објављивања.

Одлуку о приговору, која мора бити образложена, комисија доноси у року од 15 дана од дана његовог пријема.

Одлуку о избору програма комисија доноси у року од 30 дана од дана истека рока за подношење приговора.

Oдлука из става 6. овог члана објављује се на званичној интернет страници  [www.novavaros.r](http://www.novavaros.rs/)s, огласним таблама ОУ Нова Варош, у локалним медијима, као и на порталу е‒Управа.

Пре потписивања уговора, корисници средстава имају обавезу да у року од 15 дана од дана доношења Одлуке о финансирању/суфинансирању програма од јавног интереса које реализују удружења доставе коригован буџет пројекта, у складу са одобреним средствима.

На основу Одлуке из члана 12.овог Правилника, и након достављања коригованих буџета пројеката Председник општине Нова Варош закључује појединачне уговоре о финансирању/суфинансирању програма од јавног интереса које реализују удружења грађана и који се финансирају из буџета општине Нова Варош.

Корисник средстава је дужан да пре закључења уговора о коришћењу бесповратних средстава отвори посебан наменски рачун код Управе за трезор, јер ће се пренос буџетских средстава вршити искључиво преко овог рачуна.

Уговором из претходног става овог члана утврђују се права, обавезе и одговорности уговорних страна, начин и рок за пренос одобрених средстава, рок за реализацију програма, односно пројеката, начин извештавања о реализацији програма односно пројеката, као и друга права и обавезе уговорних страна.

Председник Општине именује Комисију за праћење и контролу реализације финансираних пројеката (у дањем тексту: комисија).

Комисија прати реализацију програма за који су одобрена средства у складу са овом уредбом.

Праћење може обухватити и ревизију овлашћеног ревизора, уколико је то предвиђено конкурсним условима и уговором.

Удружење односно реализатор програма је дужно да комисији омогући праћење реализације програма.

Удружење израђује периодичне и завршне наративне и финансијске извештаје.

Периодични и завршни наративни извештај из става 1. овог члана садржи: детаљан опис активности и резултата реализације програма у односу на планиране активности дефинисане уговором, како би се могла извршити процена успешности од стране надлежног органа и образложење за свако одступање од програма и преглед корективних мера чије се предузимање планира од стране корисника средстава.

Периодични и завршни финансијски извештај из става 1. овог члана садржи: приказ буџета, који је саставни део уговора, са прегледом свих трошкова који су настали током извештајног периода, као и целокупну документацију која оправдава настале трошкове.

Удружења којима су додељена средства, дужна су да на крају буџетске године

(најкасније до 31.12.) поднесу финални годишњи наративни и финансијски извештај о реализацији програма или пројекта и доставе доказе о наменском коришћењу средстава.

Корисник који није доставио извештај из става 3 овог члана, губи право да конкурише за расподелу средстава за пројекте у следећој буџетској години.

За све ближе информације погледајте јавни конкурс на интернет страници [www.novavaros.rs](http://www.novavaros.rs) или се обратите Одељењу за привреду и локални економски развој ОУ Нова Варош, канцеларија бр. 307 сваког радног дана од 08-15 часова.

**Комисија за расподелу средстава удружењима**